b'\n_START_ARTICLE_\nErfa-gruppe\n_START_PARAGRAPH_\nEn erfa-gruppe er en mindre gruppering, hvori erhvervsfolk samles omkring en f\xc3\xa6lles faglig interesse, med det form\xc3\xa5l at udvikle sig fagligt gennem erfaringsudveksling og videndeling._NEWLINE_Erfa-grupperne har forskellige m\xc3\xa5lgrupper og nogle er mere sn\xc3\xa6vre end andre. Dansk Kommunikationsforening har bl.a. en ERFA-Gruppe om ulandskommunikation, som henvender sig til professionelle kommunikationsfolk, som br\xc3\xa6nder for koblingen mellem ulandsstof og kommunikation._NEWLINE_ERFA grupper findes ogs\xc3\xa5 inden for FDDB (Foreningen af Danske D\xc3\xb8vBlinde) hvor man tilstr\xc3\xa6ber at have disse grupper fordelt geografisk i Danmark s\xc3\xa5ledes at man som medlem af FDDB, uanset hvor man bor i landet; kan komme til minimum et m\xc3\xa5nedligt ERFA m\xc3\xb8de hvor man kan udveksle ERFAringer med andre med dette dobbelte sansetab. Lederen af den enkelte gruppe arrangerer m\xc3\xb8derne hvor der ogs\xc3\xa5 ofte er foredrag af forskellig slags. ERFA-lederen opretholder kontakten til medlemmerne, tager imod tilmeldinger til m\xc3\xb8derne og s\xc3\xb8rger for transport til og fra m\xc3\xb8derne for dem som har behov for det.'